মুমশাদ দিনাওয়ারি
খাজা মুমশাদ উলু দিনাওয়ারি (ফার্সি: خواجہ ممشاد علو الدینوری) বা করিমুদ্দিন মুনয়িম (আরবি: كريم الدين منعم) ৯ম শতাব্দীর একজন বিশিষ্ট সুফি ছিলেন। তিনি বর্তমান ইরানের কুর্দিস্তান প্রদেশের দিনাওয়ারে জন্মগ্রহণ করেন। তিনি চিশতি ধারার আবু হুবাইরা বসরির এবং জুনাইদ বাগদাদীর শিষ্য ছিলেন। মুমশাদ থেকে চিশতি ধারা আবু ইসহাক শামির কাছে এবং সোহরাওয়ার্দীয়া ধারা শেখ আহমদ আসওয়াদ দিনওয়ারির কাছে স্থানান্তরিত হয়। তিনি বাগদাদে ১৪ মুহাররম ২৯৯ হিজরিতে (১১ সেপ্টেম্বর ৯১১ খ্রিস্টাব্দ) মৃত্যুবরণ করেন।